stanford-oval/wikipedia huggingface dataset:
תחבושת גבס
התנהגות > התנהגות נדרשת

כיוון שהגפה המגובסת עדיין פגועה, תקופת החבישה מצריכה התנהגות מתאימה.
תמיכה – ברוב המקרים יש צורך בתמיכה מתאימה לגפה הפגועה, בשבר ביד יש צורך בתמיכה על ידי רצועה הנישאת על הצוואר, בגבס ברגל יש צורך בתמיכה על ידי הנחת הרגל על כריות.
הליכה – בחלק מהשברים ברגל אסור לדרוך על הרגל הפגועה, ההליכה נעשית בעזרת קביים או בכיסא גלגלים.
רחיצה – בגלל שהגבס מתרכך במים אסור באופן מוחלט להרטיב את הגבס. לכן בשעת רחצה יש לעטוף את הגבס באמצעים דוחי מים ביתיים או בכיסויי גבס + וואקום ייעודיים, באופן שימנע לחלוטין כניסת מים לאזור הגבס.
התנהגות > התנהגות נפוצה > גירוד

הטִרְדָּה העיקרית בתחבושת הגבס היא תחושת הגירוד האופיינית.
תחושה זו נובעת מכך שהיד או הרגל נתונים לזמן ממושך בתוך מעטפת אטומה, ללא אוורור ורחיצה, לעיתים קרובות הגפה מגרדת באופן סביל, אך לפעמים קיימת תחושת גירוד בלתי נסבלת.
ההתנהגות הנפוצה למניעת גירוד, היא תחיבת חפצים דקים כמו סרגלים או שיפודים כדי להקל על הגירוד, אך למעשה הדבר מגביר לטווח ארוך את הגירודים כתוצאה מגירוי העור במקום הגירוד.

כמו כן הדבר אסור מבחינה רפואית, משום שהחפצים יכולים לפגוע בגבס ולקרוע או לחורר אותו, וכן משום שהם יכולים להזיק לאיבר הפגוע ולגרום לפציעות ולחתכים.
הפתרון הרפואי לגירודים, הוא בשימוש בספריי המיועד לכך או בהנחת שקית עם קרח על המקום המגרד למשך 30 דקות.
התנהגות > התנהגות נפוצה > ציור

בגלל שרוב הגבסים מבוצעים בילדים[דרוש מקור], לובנו וחלקותו של הגבס היווה במשך הדורות כר נרחב לציורים ואיורים כיד הדמיון הפורה והיווה תעסוקה והרפיה לילדים רבים.
הגבס מלא לרוב באיחולי רפואה שלמה מחברים ובני משפחה בתוספת אימרות כנף ושירבוטים.
במחלקה האורתופדית שבבית החולים הדסה עין כרם בירושלים – ישנה תערוכה של גבסים המעוטרים וצבועים בעיטורים שונים ובמגוון רחב של סגנונות
הערות שוליים

↑   (אורכב 06.07.2009 בארכיון Wayback Machine)
| --- | --- |
בקרת זהויות :  NLI: 987007553321605171  BnF: cb120986090 (data)  GND: 4021072-8  LCCN: sh85103109 
ראובן ריבלין חותם על תחבושת גבס של ילד במהלך ביקורו בג'וליס. אפריל 2021
תעודת עולה

תעודת עולה
תעודת עולה היא מסמך רשמי ישראלי המונפק על פי חוק השבות. תעודת עולה מוענקת למשפחות ויחידים המגיעים לישראל כעולים חדשים, הזכאים למעמד זה על פי חוק השבות.
קיימות הגבלות לגבי זכאות לתעודת עולה למשל מי שפועל נגד מדינת ישראל או נגד היהודים או מי שעלול לסכן את בריאות הציבור.
תעודת עולה היא תעודה משפחתית, אך בני עולים מעל גיל 25 מקבלים תעודות נפרדות וכך גם בני עולים צעירים יותר במעמד אישי של נשואים או גרושים.
תעודת עולה מאפשרת קבלת סיוע והנחות המיועדות לעולים חדשים, הפקת מסמכים שונים, פתיחת חשבונות בנק, קבלת ביטוח רפואי ועוד.
ראו גם

חוק השבות
הערות שוליים

↑  דייויד סלע, "חוק השבות" מדאיג את קרובי העולים, באתר ישראל היום, 28 בפברואר 2020
תה בשניים

"תה בשניים" הוא אלבום אולפן משותף של הזמרים הישראליים אלון אולארצ'יק ואלי דג'יברי. את האלבום הוציאה לאור בשנת 2015 חברת התקליטים NMC. נכללים בו שירי ג'אז מוכרים בתרגומו של אולארצ'יק ובהפקתו של דג'יברי. הוא פורסם בפורמט תקליטור בלבד בקטלוג 03307592.
רשימת רצועות

| מס' | שם | משך |
| --- | --- | --- |
| 1. | ישר ללב  | 3:35 |
| 2. | תה בשניים  | 3:45 |
| 3. | ניפרד ודי  | 3:30 |
| 4. | לבד ביחד  | 6:17 |
| 5. | דברים שמזכירים לי אותך  | 4:44 |
| 6. | פאנוניקה  | 3:04 |
| 7. | עוד ניפגש בחיים  | 5:54 |
| 8. | כל כולי  | 3:26 |
| 9. | SMILE  | 3:19 |
| משך כולל: | משך כולל: | 37:38 |
הערות שוליים

↑  אולארצ'יק* / דג'ברי* – תה בשניים, דיסקוגס
| אלון אולארצ'יק |
| --- | --- | --- |
| אלבומי אולפן | אולארצ'יק • שעשועי כאילו • תגיד לי מה אתה מרגיש • בואי נגיד שאני שלך • אולארצ'יק בשקט • פעם בגליל - מבט מוזיקלי • רוק & רוך • אולארצ'יק סטייל • יום אחד • תה בשניים • אולארצ'יק. עכשיו |  |
| מיני-אלבומים | מתקרבים הכוכבים |  |
| אלבומי הופעה | אולארצ'יק ג'אז • נפגשנו Live • אולארצ'יק הלהקה ואני LIVE |  |
| אלבומי אוסף | האוסף • המיטב |  |
| סינגלים | "בא לשכונה בחור חדש" • "מאיר ואלון" • "היא הולכת בדרכים" • "גלים גלים" • "או שאתה שר או שלוקחים אותך מפה" • "כולם כולם" • "שלום סלאם" • "בחור אנלוגי בעולם דיגיטלי" • "בן בסט" • "החיים קשים" • "בואי נגיד (משחק המונופול)" • "נערה במשקפיים" • "בואי נתחבק" • "מסטיק" • "מחפש אותך" |  |
| השתתפות בסינגלים | "אני לא רוקד כשעצוב" • "מוכר הפרחים" • "מאחורי השער" • "בתוך עינייך" |  |
שאנדור פלנר

| --- | --- |
אין תמונה חופשית
 לידה:  21 בינואר 1857 פשט, ממלכת הונגריה 
 פטירה:  14 בינואר 1945 (בגיל 87) ארז'בטווארוש, הונגריה 
 מדינה:  הונגריה 
 השכלה:  האוניברסיטה לטכנולוגיה ולכלכלה של בודפשט  האקדמיה לאמנויות בווינה  בית הספר הלאומי הגבוה לאמנויות היפות 
 
שאנדור פלנר טורוני-תואר אצולה (בהונגרית: Toronyi Fellner Sándor; פשט, 21 בינואר 1857 – בודפשט, 14 בינואר 1945) היה אדריכל יהודי-הונגרי, יוצר משמעותי של תחילת המאה ה-20. מעבודותיו העיקריות הן הארמון הישן של משרד האוצר ההונגרי בטירת בודה ובניין בית המשפט העליון ההונגרי ברחוב מרקו בפשט.
ביוגרפיה

שאנדור פלנר נולד במשפחה יהודית כבנם של אנטל פלנר (1807–1881) ושל בורבאלה היימן (1837–1901). הוא היה למד באוניברסיטת בודפשט לטכנולוגיה ולכלכלה, באקדמיה לאמנויות יפות בווינה ולאחר מכן בבית הספר לאמנויות יפות בפריז. מגיל עשרים ושניים חי ועבד בבודפשט. הוא תכנן וילות פרטיות, בתי מגורים וטירות באזור הכפרי בסגנון אקלקטי. פלנר פרסם את הדו"ח הסקר שלו על קפלת בקוץ בעיר אסטרגום יחד עם היסטוריון האמנות קארוי פולסקי. הוא ניספה בשואה, מותו נגרם כתוצאה מדלקת ריאות רק ארבעה ימים לפני שחרור בודפשט.
משפחתו

אשתו הראשונה הייתה אידה גולדשטיין (1868–1907), ממנה נולד בנו בשם קלמן ב-4 במרץ 1895.
אשתו השנייה הייתה ז'ופיה האס (1868–1945), איתה התחתן בבודפשט ב-6 במרץ 1911.
בנו: קלמן אנטל ג'רג' פלנר (1895–?). כלתו בין 1923 לבין 1939 הייתה: ינקה סילאשי.
נכדיו הם ג'רג' פלנר ושנדור פלנר.  אחיינו היה פרנץ פלנר רופא וזמר אופרה.
בנייניו הידועים

1881: Mezőtúri kaszinó és bazárépület – csak tervek készültek róla, végül nem épült meg
1883: Villaépület, Budapest, Rippl-Rónai utca 11.
1886: Vasvári Pál utcai zsinagóga, Budapest, Vasvári Pál u. 5, 1061
1887: Sternthal-bérház, Budapest, Andrássy út 12., 1061
1887–1888: Frankel Leó úti zsinagóga, Budapest, Frankel Leó út 49, 1023
1889: Bulyovszky nyaraló, Budapest, Andrássy út 124., 1062
1890: Bérház saját használatra, Budapest, Kálmán utca 17., 1054
1893: Villaépület, Budapest, Lendvay utca 24., 1062 (Quittner Zsigmonddal közösen)
1894: A Szobi utca 3. szám alatti Keppich-magánpalota, velencei gótikus stílusban készült el, amelyben 1956-tól évtizedekig a Mentőkórház működött, Budapest, Szobi utca 3., 1067
1894/1895: Palik Ucsevni Arthúr bérpalotája, Budapest, Papnövelde utca 10., 1056
1896: Pasteur Intézet pavilonja, Budapest, Városliget (alkalmi épület a millenniumi kiállításra)
1899–1904: Az egykori Pénzügyminisztérium épülete a Budai Várnegyedben, a Szentháromság téren, gazdag díszítésű neogótikus stílusban, Budapest ostroma után átépítve, felső szintjét lebontva (a későbbi Schönherz Zoltán BME-kollégium, a Magyar Nemzeti Levéltár egyik épülete, Magyarság Háza), Budapest, Szentháromság tér 6., 1014
1900 körül: Gerbeaud Emil bérháza, Budapest, Duna utca 1., 1056
1900: Rico kötszergyár, Budapest, Váci út (2000 körül elbontva)
1901: Széchényi-kastély, Felsősegesd, ma: Segesd, Kanizsai u. 1, 7562
1906: Sváb-kastély, Diósjenő, Szociális otthon 7., 2643
1906: Lukács László és felesége palotája, Budapest, Benczúr utcai 21., 1068
1907–1908: Tökölyanum, szerb diákok otthona, Budapest, Veres Pálné utca 17–19., 1053
1909 körül: vagyontalan állami tisztviselők özvegyei és árvái segélyezésére szánt alap bérház, Budapest, Március 15. tér 8., 1056
1910–1913: A Ritz Szálló a Dunakorzón, Budapest, Eötvös József (ma: Széchenyi tér, a háborúban kiégett majd lebontották.)
1910–1911: Gross-palota, Budapest, Sütő utca 2., 1052
1912: Az egykori lágymányosi Dohánygyár épülete, Budapest, Budafoki út 59-63., 1111
1913–1918: Igazságügyi palota, Budapest, Markó utca 16., 1055
פעילויות האחרות

שיפוץ בניין קפה ז'רבו, עם הוספת הקומה הרביעית
תכנון Grand Hotel Ritz בבודפשט, על קו מלונות הדנובה. המלון היה מלון יוקרה שפעל בין השנים 1913 לבין 1945 ברובע 5
בית הכנסת בדרך פרנקל לאו
הוא עיצב כמה מהמצבות בבית הקברות היהודי ברחוב שלגוטאריאני בבודפשט.
1883 ?: המאוזוליאום של אברהם שוורץ
1888 ?: המאוזוליאום של אלאיוש שטראסר
1896 ?: מצבת אלברט קרשאי
1901 ?: המאוזוליאום של משה ארליך
1907 ?:מצבת אמיל קפיך
גלריית תמונות

ארמון רחוב שובי, לימים בית החולים לעזרה ראשונה
משרד האוצר ב-1906
משרד האוצר היום
בית חינוך טקאיאנום
בניין להשכרה רחוב שיטה 2.
רחוב שיטה 2. דז'ה סומורי גר כאן
בית המשפט העליון, רחוב מרקו 16
קפה גרבו, כיכר וורשמארטי (בודפשט)
לקריאה נוספת

Magyar életrajzi lexikon I–IV. Főszerk. Kenyeres Ágnes. Budapest: Akadémiai. 1967–1994. (לקסיקון ביוגרפי הונגרי. עורכת ראשית אגנש קניירש. 1994-1967)
לקסיקון יהודי הונגרי. 1929. עורך פטר אויווארי. גישה מקוונת
שאנדור פלנר היסטוריון מעולה 2019
160 éve született Fellner Sándor építész, 2017. okt. 18. (לפני 160 שנה נולד האדריכל שאנדור פלנר)
וילמוש טוט: "בית הקברות הגדול של גדולתנו הלאומית". מאגר נתונים של "בית הקברות בדרך פיאומה" ובית הקברות היהודי ברחוב שלגוטאריאני, המכון למורשת הלאומית, בודפשט, 2018.
הערות שוליים

↑  "Születési bejegyzése a pesti neológ izraelita hitközség születési akv. 55/1857. folyószáma alatt".
↑  Halálesete bejegyezve a Bp. VII. ker. állami halotti akv. 3826/1945. folyószáma alatt.
↑  "Fellner Antal halotti bejegyzése a pesti neológ izraelita hitközség halotti akv. 953/1881. folyószáma alatt".
↑  "Fellner Antalné halotti bejegyzése a Budapest VI. kerületi polgári halotti akv. 387/1901. folyószáma alatt".
↑  "Szülei házasságkötési bejegyzése a pesti neológ izraelita hitközség házassági akv. 4/1855. folyószáma alatt".
↑  "Fellner Sándorné Goldstein Ida halotti bejegyzése a Budapest V. kerületi polgári halotti akv. 435/1907. folyószáma alatt".
↑  Fellner Sándorné Goldstein Ida gyászjelentése (1907. augusztus 20.) Az Ujság, 5. évfolyam, 198. szám, 18. oldal Online elérés
↑  "Fellner Sándorné Haas Zsófia halotti bejegyzése a Budapest VII. kerületi polgári halotti akv. 6299/1945. folyószáma alatt".
↑  "Házasságkötési bejegyzése a Budapest V. kerületi polgári házassági akv. 103/1911. folyószáma alatt".
↑  "Fellner Kálmán és Szilassy Janka házasságkötési bejegyzése a Budapest IX. kerületi polgári házassági akv. 736/1923. folyószáma alatt".
↑  160 éve született Fellner Sándor építész
↑  Tóth, i. m., 350. o.
1 2  Tóth, i. m., 354. o.
↑  Tóth, i. m., 349. o.
↑  Tóth, i. m., 378. o.
| --- | --- |
בקרת זהויות :  GND: 1164101854  VIAF: 4485153411880641700006   WorldCat (עם VIAF): 4485153411880641700006 
לוח זיכרון של טקאיאנום
תילי הקבורה של תרבות דילמון

קיר היקפי עם עיטור. מעליו נראים ראשיהם של התילים
אחד התילים המלכותיים
תילי הקבורה של תרבות דילמון (ערבית مدافن دلمون) הם אתר מורשת עולמית מאז שנת 2019. התילים המתוארכים לתקופה שבין 2200 ל-1750 לפנה"ס, כוללים 21 אתרים ארכאולוגיים בצפון-מערב האי הגדול של בחריין. שישה מהם הם שדות קבורה שבהם בין כמה עשרות לאלפי תילים (רוגם), ובסה"כ 11,774 תילים. ביתר האתרים שוכנים 17 קברים מלכותיים, העשויים ממגדלי קבורה בני שתי קומות. תילי הקבורה הם ראיה לתרבות דילמון המוקדמת, עת בחריין הייתה מרכז סחר משגשג, ותושביה פיתחו מסורת קבורה משוכללת. קברים אלה הם ייחודיים בקנה מידה עולמי, לא רק  בשל מספרם, ריכוזם וממדיהם, אלא גם בשל מאפיינהם. תילי דילמון מוגנים בחוק מאז 1995.
מאפיינים וממצאים

כל אחד מהתילים מורכב מאולם אבן מרכזי, אשר לעיתים הוא מוקף בקיר אבן מעגלי (כמפורט להלן), והוא מכוסה באדמה ועפר. גומחות הן מאפיין חשוב של התילים, וכמעט כל אולם קבורה כולל גומחה אחת או יותר. הגומחות מופיעות כבודדות, בזוגות או בקבוצות של ארבע או שש גומחות. בדרך כלל הן ממוקמות בפינות אולם הקבורה ומטרתן אינה ידועה. רוב הקברים נבזזו בעבר הרחוק והם חסרים ריהוט. חרסים בצורות ובדוגמאות שונות שנמצאו באתרים השונים מעידים על הנוהג של הבאת מנחה, ורוב החרסים הם מייצור מקומי. עם זאת, חרסים מייצור לא מקומי התגלו גם כן, ואלה מעידים על קשרי מסחר. ממצאים נוספים כוללים חפצי נחושת, ארד ושנהב, כלי סטיאטיט וכלוריט, חרוזים, חפצים עשויים מביצי יען וצדף, סלים מצופים אספלט ושיירי בעלי חיים. שיירי אדם שנמצאו בקברים סיפקו מידע רב אודות דיאטה ומחלות מסוימות.
פוליטיקאים קיצונים דוגמת ג'אסם א-סעידי תמכו בהריסת קברים שלא שייכים לתרבות אסלאמית והקמת בנייני מגורים במקום.
סוגי הקברים

ניתן לחלק את תילי הקבורה לחמש קבוצות עיקריות: קברים מוקדמים ומאוחרים, קברי ראשי שבטים, קברים מלכותיים, קברים עם הרחבה וקברים עם קיר טבעת חיצוני:
קברים מוקדמים ומאוחרים - קברים אלה עשויים מתילים שהוקמו בסמיכות זה לזה והם יוצרים בתי קברות צפופים. גובהם הממוצע הוא 2-3 מטרים וקוטרם נע בין 6 ל-11 מטרים. אולמות הקבורה מתאפיינים בצורות קבועות, כגון L, T או H, ולעיתים בצורות מורכבות יותר. קירות האולמות מתאפיינים בבניה יבשה והם מכוסים בפיסות אבן גדולות.
קברי ראשי שבטים - קברים אלה מתוארכים לאותה תקופת זמן של הקברים המאוחרים. הם גדולים יותר מהקברים המאוחרים האופייניים, וקוטרם נע בין 13 ל-26 מטרים. לעיתים קרובות הם בנויים משתי קומות ומתאפיינים בארבע עד שש גומחות ומסדרון גישה.
קברים מלכותיים - גם קברים אלה מתוארכים לאותה עת בה נהגו הקברים המאוחרים, ולמרות שהם דומים במבנה לקברי ראשי השבטים, הם שונים בממדיהם, ומגיעים לקוטר של עד 50 מטרים ולגובה של עד 15 מטרים.
קברים עם הרחבה - קברים אלה מתאפיינים באולמות קבורה נוספים המחוברים לקבר המקורי, ונראה כי הקברים תוכננו מלכתחילה בצורה זו, בניגוד לאפשרות שהורחבו בשל צורכי השעה. אולמות ההרחבה מוקפים בקירות חיצוניים חצי עגולים אשר מתחברים לאולם הקבורה הראשי או לאולמות הרחבה נוספים. ההנחה היא כי קברים מסוג זה נועדו עבור בני משפחה אחת.
קברים עם קיר טבעת חיצוני - אלה הם קברים ייחודיים עם קיר עגול חיצוני. נראה כי הם היו שמורים לחלק מיוחס באוכלוסייה, וייתכן שהם עצמם נחלקו לשלושה גדלים בהתאם למעמד האנשים להם יועדו.
הערות שוליים

↑  Multiple Locations
↑  Dilmun Burial Mounds
שבטי האינדיאנים של נהר קולורדו

| --- | --- |

דגל שבטי האינדיאנים של נהר קולורדו
 אוכלוסייה
 4,277
 ריכוזי אוכלוסייה עיקריים
 ארצות הברית ארצות הברית  (אריזונהאריזונה ו-קליפורניהקליפורניה)
 שפות
 הופי, מוהאבי נאוואחו, שפה נומית של נהר קולורדו ואנגלית
 דת
 ילידית, נצרות
 קבוצות אתניות קשורות
 הופי, מוהאבי, נאוואחו וצ'מהואווי
שמורת האינדיאנים נהר קולורדו
רודיאו לנערים בשמורת האינדיאנים של נהר קולורדו, 1972
שדות חיטה לאורך נהר הקולורדו בשמורת האינדיאנים של נהר קולורדו. חיטה, אלפלפה ומלונים הם בין היבולים החשובים ביותר כאן
שבטי האינדיאנים של נהר קולורדו (באנגלית: Colorado River Indian Tribes) הם קבוצה אתנית של אינדיאנים בארצות הברית, שבט המוכר על ידי הממשל הפדרלי של ארצות הברית (federally recognized tribe) הכולל ארבע קבוצות אתניות נפרדות: הצ'מהואווי, ההופי, המוהאבי והנאוואחו השוכנות בתחומי שמורת האינדיאנים של נהר קולורדו, שמורת אינדיאנים המשתרעת על שטח של 1,120 קילומטרים רבועים בשטחן של אריזונה וקליפורניה. מספר חברי השבט הוא 4,277.
היסטוריה

השמורה הוקמה ב-3 במרץ 1865 עבור "אינדיאנים של הנהר האמור ויובליו". בתחילה היו אלו המוהאבי והצ'מהואווי, וב-1945 הועברו לשמורה בני ההופי והנאוואחו. במלחמת העולם השנייה הוקמו על אדמת השמורה מחנות מעצר לאלפי אמריקנים ממוצא יפני ששהו במקום שלוש שנים. החותם השבטי נוצר על ידי ג'ון סקוט (John Scott) ב-1966, וארבע הנוצות מייצגות את ארבע הקבוצות האתניות. הדגל השבטי עוצב על ידי מרג'י מקייב (Margie McCabe), ואומץ רשמית ב-1979.
שמורה

שמורת האינדיאנים נהר קולורדו היא שמורת אינדיאנים בדרום-מערב ארצות הברית. עיקר שטח השמורה הוא במערב מחוז לה פאז באריזונה, כשחלקים קטנים משתרעים בדרום-מערב מחוז סן ברנרדינו וצפון-מזרח מחוז ריברסייד בקליפורניה. סך כל השטח הוא 1,119.44 קילומטרים רבועים, רובם בתחומי עמק פארקר. בגבולה הדרום-מערבי היא גובלת בעמק פאלו ורדה (Palo Verde Valley). מטה השבט שוכן בפארקר.
בני השבט חיים בעיקר בקהילות בתוך וסביב העיירה פארקר, הקהילה הגדולה ביותר ופוסטון (Poston). מפקד האוכלוסין של ארצות הברית משנת 2000 דיווח כי בתחומי השמורה חיו 9,201 נפשות.
ממשל

השבט והשמורה נשלטים על ידי מועצה נבחרת שבה תשעה חברים, והמנוהלים על ידי יושב ראש שבטי, מזכיר וגזבר. פקידים אלו נבחרים מבין חברי המועצה. כל אחת מארבע הקבוצות האתניות השוכנות בשמורה ממשיכות לשמור וליישם את דרכן המסורתית וזהותן הדתית והתרבותית הייחודית.
התפתחות הכלכלית

כלכלת השבט מבוססת על תעשייה קלה, ממשל, נופש וחקלאות, ספציפית גידול יבולים של אלפלפה, כותנה, חסה וסורגום. לשבטי האינדיאנים של נהר קולורדו יש זכויות מים עדיפויות ל-884 מיליון מטרים מעוקבים ממי נהר הקולורדו, כמות המייצגת כמעט שליש מההקצבה של מדינת אריזונה כולה למי הקולורדו.
השבט הקים את אתר הנופש והקזינו בלווטר (BlueWater Resort and Casino), השוכן כ-3 קילומטרים ממרכז העיירה פארקר כייעד תיירותי על נהר הקולורדו. המקום נפתח ב-1999. שטח הקזינו 2,800 מטרים רבועים ויש בו יותר מ-500 מכונות מזל. באתר הנופש יש בית מלון ובו 200 חדרים, אולם בינגו בשטח של קרוב ל-1,000 מטרים רבועים, פארק מים מקורה, אולם קולנוע, חדר משחקי וידאו, מרינה ואולם הופעות.
מוזיאון שבטי האינדיאנים של נהר קולורדו וחנות מתנות שוכנים בעיירה פארקר, ומוצגים בהם עבודות אמנות היסטוריות ובנות זמננו, במיוחד קרמיקה, מתוצרת בני השבט.
הערות שוליים

1 2 3 4 5  "About the Mohave, Chemehuevi, Hopi and Navajo Tribes". Colorado River Indian Tribes.
1 2 3 4  "Colorado River Indian Tribes". Inter Tribal Council of Arizona.
↑  Colorado River Reservation, Arizona/California United States Census Bureau]
↑  BlueWater Resort and Casino
↑  "CRIT Museum & Gift Shop". Colorado River Indian Tribes.
| --- | --- |
בקרת זהויות :  NLI: 987012292465105171  LCCN: n85118906   WorldCat (עם LCCN): n85-118906 
מבט על נהר הקולורדו והמרינה והמתקנים לאורך הנהר של אתר הנופש והקזינו בלווטר
תכנות מונחה-אירועים

בהנדסת תוכנה, תכנות מונחה אירועים (באנגלית: Event-driven programming) הוא תפיסה בתכנות. הרעיון הוא שבתוך תוכנית המחשב קיימים חלקים (ערוכים כרצפי פעולות), הממתינים לקבלת אות. האות נקרא "אירוע" (event) והוא מתקבל כאשר מתרחש אירוע מסוים במערכת, אליו קשוב היישום. האירועים בדרך כלל יהיו פנימיים, בין שני חלקים של אותה תוכנה, אך גם יכולים להיות חיצוניים בין תוכנה אחת לשנייה.
תיאור הפרדיגמה

בתכנות מונחה אירועים בוחר המתכנת להעביר ולקבל הודעות בין חלקים שונים בתוכנה באמצעות אירועים שהם הגורם המתווך, מעין דוור וירטואלי. המתכנת יכול להגדיר אירועים במחלקות, להזניקם וללכוד אותם, או ללכוד אירועים שמובנים במערכת, שהתוכנה כבר דאגה להזניקם, ולממש בהן הוראות תכנותיות שונות בהתאם לרצון המתכנת. האירוע למעשה בנוי משני חלקים: מקום בתוכנה שבו האירוע מוגדר ומוזנק כאשר מתרחשת סיטואציה כלשהי, עם פרמטרים או בלעדיהם. ומקום בתוכנה שבו נרשמים לאירוע ובו האירוע נלכד, והמתכנת יכול לקשור לאירוע פונקציונליות כלשהי.
בניגוד לתפיסת התכנות הקודמת בתכנות פרוצדורלי (פסקל ו-C) בו לא היו קיימים אירועים, והמתכנת היה יוצר לולאה שבה היה מאזין, מנהל, מסווג ומפעיל בעצמו את הפונקציות השונות באמצעות משפטי התניות, או בשיטה בתכנות מונחה עצמים חסר אירועים (++C) שבו היו שולחים מצביע מהמחלקה המארחת, ומפעילים באמצעותו פונקציה מהמחלקה המתארחת, בשיטה זו של ניהול אירועים, זרימת התוכנה יותר מאורגנת, מובנת ויעילה, ומאפשרת שליטה ותקשורת טובה בין חלקי התוכנה השונים כמו בין שתי מחלקות שונות, כמו גם, בין רכיבי תוכנה לתוכנות שמארחות אותם.
תכנות מונחה אירועים מתאים לקונספט של הכימוס (Encapsulation) במתודולוגיה של תכנות מונחה-עצמים ומהווה נדבך נוסף במתודולוגיה. כשם שלאובייקט יש משתנים, מאפיינים ופונקציות שייחודיות לו, כך יש לו אירועים משל עצמו שאופייניים לו, שמוזנקים על פי בדיקות פנימיות שלו, שמכירים את התוכן הכמוס של המחלקה. למחלקה המארחת את האובייקט המתארח, אין צורך להכיר את הלוגיקה הפנימית של האובייקט המתארח, כשם שאין היא מכירה ומתעסקת בלוגיקה הפנימית של הפונקציות והמשתנים הפנימיים שלו, ולעיתים אף אין ביכולתה לבצע את מה שיכול לבצע האובייקט המתארח בשל חוסר נגישות לנתונים שקיימים באובייקט המתארח. בתכנות מונחה עצמים השימוש באירועים מאפשר פעילות דו כיוונית, בנוסף להפעלת פונקציות של המחלקה המתארחת, גם קבלת משוב מהמחלקה המתארחת (נקרא לפעמים Callback). השימוש באירועים מאפשר גם שימוש בפונקציות א-סינכרונית, כאשר את התוצאה לפעולה מקבלים באמצעות אירוע.
ניתן להמחיש את השימוש באירועים באמצעות הדגמה של מחלקת סטודנט שבה נמצאים כל השדות העוסקים בו כמו פרטים אישיים, תמונה, כתובת,  מוסד לימודי וכדומה, שבה היה מתאים שתהיה פונקציה שתבדוק אחת ליום את תחולת יום ההולדת של הסטודנט לפי שדה "תאריך לידה", ותזניק ביום המתאים אירוע מובנה "בעת יום הולדת" עם פרטי הסטודנט,  למחלקה המממשת את מחלקת סטודנט. המחלקה המממשת תחליט על דרכי מימוש האירוע: שליחת מסרון ברכה, הצגת ברכה על גבי מסך במסדרון, או משלוח אימייל יידוע בעניין יום ההולדת לכל חברי כיתתו של הסטודנט. באופן זה קיימת חלוקה מובנת וברורה, וישנה הצמדה הגיונית בין שדה "יום הולדת" לבין אירוע "בעת יום הולדת". הבדיקה עצמה של יום ההולדת תעשה במחלקת סטודנט, אך המימוש של יום ההולדת יתבצע במחלקה המארחת את מחלקת סטודנט, כך גם יכולות להיות כמה מחלקות מארחות למחלקת סטודנט, שכל אחת תממש בצורה אחרת את אותו האירוע.
סיווג האירועים ודרכי מימושם

האירועים בדרך כלל מסווגים כאירועי משתמש וכאירועי מערכת. אירועים יכולים להיווצר על ידי המשתמש לרוב באמצעות מקלדת ועכבר (או מסך מגע). אלו הם האירועים הנפוצים ביותר: הקשה במיקום מסוים על פני המסך באמצעות העכבר, לחיצה או שחרור של מקש מקלדת וכולי. בנוסף יכולים להיווצר אירועים שהמערכת יוצרת מעצמה בתזמון קבוע מראש או בתגובה לפעילות. למשל אירועי שעון באמצעות הפעלת טיימר, שמופעלים במועד קבוע מראש, כמו ניקוי הדיסק ואיחויו או ביצוע פעולת גיבוי. וכן אירועים בתגובה לפעילות חיצונית כמו קבלת דואר אלקטרוני, כיבוי המחשב או קבלת מידע מחיישן מסוים, למשל התראה ממצלמה על גילוי תנועה.
בשפות מונחות עצמים נהוג שלכל עצם יש אירועים שייחודיים לו, בצד האירועים שיכולים להיות משותפים לכולם כמו הקלקת עכבר או מקלדת. למשל לטופס יכול להיות אירוע בעת טעינת טופס, סגירת טופס ושינוי גודלו או מזעורו או בעת שהטופס "לוכלך" כאשר טקסט הוזן לאחד מהפקדים שבו. ואילו לפקד טקסט שמשולב בטופס יוכל להיות אירוע של 'בעת שינוי הטקסט' שבפקד או 'בעת שהתוכן שמוזן איננו תואם למסכת הקלט שלו'. ואילו לפקד fileWatcher בדוט נט יהיה אירוע בעת יצירת קובץ בספריה מסוימת.
תכנות מונחה אירועים אופייני ליישומים בעלי ממשק משתמש גרפי, אך אינו בלעדי להם. ישנן סביבות כמו ToolBook שבהן יש ניהול היררכי של אירועי משתמש, שיכולים ל"טפס" מאובייקט פרטי כפקד לאובייקט כללי שמכיל אותו כמו חלון עד לרמת היישום כולו, ולהילכד בכל שלב ושלב ביישום כולו. דבר שמאפשר ניהול מרכזי של כלל האירועים שביישום.  באקסס אירוע יכול לטפס מפקד לטופס המכיל אותו, ובו הוא נעצר. ב-Winform בדוט נט אירוע משתמש נעצר כבר בפקד ולא עולה אף לרמת הטופס.
בבסיסי נתונים משתמשים בפרדיגמה זו באמצעות פעילות הטריגרים,  כאשר אפשר ליצור שגרות שונות שיפעלו בעת פעילות על הטבלה: יצירת  רשומה, עדכון רשומה או מחיקתה. הטבלה כאילו ממתינה שיבצעו בה פעולות ומגיבה בהתאם לפעילות השונה עליה. למשל בעת יצירת רשומה חדשה בטבלה רישום שם המשתמש והזמן בטבלה אחרת. ריכוז הפעילות במקום זה יכול למנוע דרכי פעולות שונות על הטבלה, ולהבטיח שמכל מקום שתעשה פעילות על הטבלה תהיה תגובה ותוצאה דומה.
דוגמה

בדוגמה הבאה בשפת VB.NET ניתן לראות שתי מחלקות שמעבירות אירוע מאחת לשנייה. מחלקה Form1 היא המחלקה המארחת, ומחלקה People היא המחלקה המתארחת.
במחלקת People מוגדרת פונקציה CheckBirthDate, שבודקת אם חל היום יום ההולדת, ומזניקה את האירוע BirthDate במידה והתשובה חיובית, עם חישוב של הגיל.
ובמחלקת Form1 ממומש אובייקט של People שלוכד את האירוע BirthDate בעת שהוא יוזנק במחלקת People באמצעות Handles. הדבר מאפשר לכמוס את הבדיקה במחלקת People, ולא להכביד על מחלקת Form1 בבדיקות מיותרות.
Public Class Form1
    Private WithEvents people1 As People = New People()

    Private Sub Form1_Load(sender As System.Object, e As System.EventArgs) Handles MyBase.Load
        people1.DateOfBirth = #8/30/1999#
    End Sub

    Sub BirthDate(ByVal sender As Object, ByVal age As Integer) Handles people1.BirthDate
        Console.WriteLine(age.ToString())
    End Sub
End Class

Public Class People
    Public Property DateOfBirth As Date

    Public Event BirthDate(ByVal sender As Object, ByVal age As Integer)

    Private Sub CheckBirthDate() ' Operate by timer once a day
        If (DateOfBirth.Month = Date.Today.Month And DateOfBirth.Day = Date.Today.Day) Then
            RaiseEvent BirthDate(Me, DateDiff(DateInterval.Year, DateOfBirth, Date.Today))
        End If
    End Sub
End Class
סביבות תכנות

להלן מספר דוגמאות לסביבות תכנות המאפשרות יישום קל של תכנות מונחה אירועים.
uniPaaS של מג'יק תעשיות תוכנה הישראלית.
Visual Basic של מיקרוסופט
אקסס של מיקרוסופט
Delphi של בורלנד
Microsoft Foundation Classes של מיקרוסופט
NET. של מיקרוסופט
Java של סאן מיקרוסיסטמס
Oracle Forms של אורקל
Toolbook של חברת SumTotal
mIRC Scripting
JavaScript
ראו גם

תכנות מונחה-עצמים
הערות שוליים

↑  JavaScript DOM EventListener, www.w3schools.com